తోయక జగదీశ్వరి

తోయక జగదీశ్వరి ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2024లో జరిగిన ఆంధ్రప్రదేశ్ శాసనససభ ఎన్నికలలో కురుపాం నుండి తొలిసారి ఎమ్మెల్యేగా అసెంబ్లీకి ఎన్నికైంది.

రాజకీయ జీవితం
తోయక జగదీశ్వరి రాజకీయ నేపధ్యమున్న కుటుంబ నుండి తెలుగుదేశం పార్టీ ద్వారా రాజకీయాల్లోకి వచ్చి 2006 నుండి 2011 వరకు తాడికొండ ఎంపీటీసీ సభ్యురాలిగా,  2012 నుండి 2014 వరకు మండల మహిళా అధ్యక్షురాలిగా, 2016 నుండి 18 వరకు కురుపాం వ్యవసాయశాఖ సభ్యురాలిగా, 2019 నుండి 21 వరకు గుమ్మలక్ష్మీ పురం తెదేపా ఎస్టీ సెల్ అధ్యక్షురాలిగా వివిధ హోదాల్లో పని చేసి 2021లో ఎల్విన్‌పేట ఎంపీటీసీ సభ్యురాలిగా గెలిచి,  2021లో అరకు పార్లమెంట్ కార్యనిర్వాహక కార్యదర్శిగా ఎన్నికైంది. 

తోయక జగదీశ్వరి 2022 జనవరిలో కురుపాం నియోజకవర్గ టీడీపీ ఇన్‌చార్జ్‌గా నియమితురాలైంది. ఆమె 2024లో జరిగిన ఆంధ్రప్రదేశ్ శాసనససభ ఎన్నికలలో కురుపాం నియోజకవర్గం నుండి టీడీపీ, జనసేన, బీజేపీ పొత్తుల్లో భాగంగా టీడీపీ అభ్యర్థిగా పోటీ చేసి నుండి తన సమీప వైఎస్‌ఆర్‌సీపీ అభ్యర్థి పాముల పుష్ప శ్రీవాణి పై 23500 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికై, నవంబర్ 12న శాసనసభలో విప్‌గా నియమితురాలైంది.

మూలాలు

వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2024)